b'\n_START_ARTICLE_\nLiselotte Hyveled\n_START_PARAGRAPH_\nLiselotte Hyveled (f\xc3\xb8dt januar 1966) er vicepr\xc3\xa6sident i Novo Nordisk og formand for Det Centrale Handicapr\xc3\xa5d. B\xc3\xb8rne- og socialminister Mai Mercado udpegede Liselotte Hyveled som formand for r\xc3\xa5det i maj 2018. Hun er initiativtager til \xe2\x80\x9dProject Opportunity\xe2\x80\x9d, et samarbejde mellem Landsforeningen Autisme og Novo Nordisk, som handler om inklusion af mennesker med autisme p\xc3\xa5 arbejdsmarkedet. For dette arbejde har hun vundet autismeprisen i 2015. _NEWLINE_Derudover har Liselotte v\xc3\xa6ret medarbejder-repr\xc3\xa6sentant i Novo Nordisk A/S bestyrelse fra 2014-2018 og med i nomineringskomiteen og R&D komiteen. Hun har st\xc3\xa5et i spidsen for udviklingen af Novo Nordisk hurtigtvirkende insulin FIASP som fik markedsf\xc3\xb8ringsgodkendelse i EU og USA i 2017. I 2017 vandt hun prisen \xe2\x80\x9cmost inspirational woman in autism workforce integration/West Europe and diabetes Care Company of the year". Hun er desuden generalforsamlingsvalgt bestyrelsesmedlem i Firmaet RSP systems ( medicinsk udstyr) samt i EF 64 Lyngby (Ejerforeningen). _NEWLINE_Liselotte Hyveled er aktiv i frivilligsektoren, blandt andet i Lyngby Suppek\xc3\xb8kken.'